**ROMÂNIA**

**JUDEŢUL SATU MARE**

**CONSILIUL LOCAL AL**

**COMUNEI ORAȘU NOU**

**HOTĂRÂREA**

**Nr. 6/2021**

**privind aprobarea Devizului de execuție lucrări de împăduriri și întreținere a culturilor, pentru anul 2021, propus de Ocolul Silvic Negrești Oaș**

Consiliul local al comunei Orașu Nou, județul Satu Mare, întrunit în ședință extraordinară, convocată de îndată, în data de 09.02.2021;

Având în vedere:

- Devizul de execuție lucrări de împăduriri și întreținere a culturilor pentru anul 2021 întocmit de Ocolului Silvic Negrești Oaș, înregistrat la Primăria comunei Orașu Nou cu nr. 6318/30.12.2020 depus în vederea aprobării acestuia de către Consiliul local;

- referatul de aprobare al primarului comunei Orașu Nou;

- raportul de specialitate întocmit de Serviciul financiar, achiziții publice și autorizarea desfășurării activității de transport local;

- avizele comisiilor de specialitate ale Consiliului local;

În conformitate cu prevederile art. 17 din Legea nr.46/2008-Codul silvic, republicată, cu modificările şi completările ulterioare;

Luând act de dispozițiile art. 129 alin. 2 lit. a și c și alin. 3 lit. d din Ordonanța de Urgență a a Guvernului nr. 57/2019 privind Codul administrativ, cu modificările și completările ulterioare;

În temeiul art. 139 alin. 1, alin. 3 lit. a și g și art. 196 alin. 1 lit. a din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**HOTĂRĂŞTE**

**Art. 1.** Se aprobă devizul și antemăsurătoarea lucrărilor de împăduriri și întreținere a culturilor pentru anul 2021, conform anexei nr. 1 care face parte integrantă din prezenta hotărâre.

**Art. 2.** Cu ducerea la îndeplinire a prezentei hotărâri se încredinţează primarul comunei Orașu Nou.

**Art. 3.** Prezenta hotărâre se va comunica:

- Instituției Prefectului – Județul Satu Mare;

- primarului comunei Orașu Nou;

- Ocolului Silvic Negrești Oaș.

**Orașu Nou la 09.02.2021**

Președinte de ședință, Contrasemnează,

Laszlo-Attila DOHI Secretar general,

Sonia Teodora Stan

*nr. total al consilierilor în funcție: 13*

*nr. total al consilierilor prezenți: 10*

*nr. total al consilierilor absenți: 3*

*nr. total al consilierilor care participă la dezbateri și la vot: 9*

*voturi pentru: 9*

*voturi împotrivă: 0*

*abțineri: 0*